b'\n_START_ARTICLE_\nAnthology 3\n_START_SECTION_\nOm Anthology 3\n_START_PARAGRAPH_\nSamlingen inneholder sanger og lyder, variasjoner av kjente komposisjoner i annerledes tapping som aldri tidligere har v\xc3\xa6rt kjent utenfor Apple Records, med unntak av piratutgaver og bootlegs, blant disse finnes \xc2\xabBeginning\xc2\xbb og \xc2\xabNot Guilty\xc2\xbb. De f\xc3\xb8rste tidlige demoene fra bandets siste dager, som akustiske utgaver av George Harrisons \xc2\xabWhile My Guitar Gently Weeps\xc2\xbb og \xc2\xabSomething\xc2\xbb. Det er ogs\xc3\xa5 sv\xc3\xa6rt tidlige opptak av sanger som gruppens medlemmer aldri utga med The Beatles (f\xc3\xb8r n\xc3\xa5), men som soloartister; Paul McCartneys \xc2\xabJunk\xc2\xbb og \xc2\xabTeddy Boy\xc2\xbb og George Harrisons \xc2\xabAll Things Must Pass\xc2\xbb._NEWLINE_Sangen \xc2\xabCome and Get It\xc2\xbb som McCartney skrev for gruppen Badfinger, som Apple Records ga ut, finnes ogs\xc3\xa5 her. Versjonen av \xc2\xabHappiness Is A Warm Gun\xc2\xbb viser at John Lennon var i begynnelsen med \xc3\xa5 konstruere sangen og at den ble skrevet i tre deler, og her finnes \xc2\xabI Need a Fix\xc2\xbb og \xc2\xabMother Superior\xc2\xbb delene. \xc2\xabBecause\xc2\xbb uten instrumenter er et fint musikkstykke som viser hvor gode harmonier Lennon, McCartney og Harrison kunne synge.'